Diari Oficial de la Generalitat Valenciana


Sumari del DOGV 3539, del 15-07-1999 (1999/6270)

Notificació de la resolució del recurs ordinari amb el número de referència interna R-466/1998.
-----------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6270


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-466/1998. [1999/M6270]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a Construcciones Impeco, SL, Sagasta, 63, 46379 Port de Sagunt, la resolució del recurs ordinari amb el número de referència interna R-466/1998.
  
Assumpte: recurs ordinari formulat pel senyor José Giménez Ricarte, en representació de la mercantil Construcciones Gial, SL, contra la Resolució del Servei Territorial d'Arquitectura i Habitatge de València de data 22 d'octubre de 1998.
  
Resolució
  
Examinat el recurs ordinari formulat pel senyor José Giménez Ricarte, en representació de la mercantil Construcciones Gial SL, contra la Resolució del Servei Territorial d'Arquitectura i Habitatge de València de data 22 d'octubre de 1998, en l'expedient de construcció número 46-1G-117/92.
  
Antecedents de fet
  
Primer
  
Per part del senyor José Vicente Fons Roca, propietari de l'habitatge de protecció oficial situat a Catarroja, carrer d'Emili Ferrer i Gómez número 1, 13ª, es presentà un escrit de denúncia davant del Servei Territorial d'Arquitectura i Habitatge de València per deficiències constructives en el citat immoble, i que s'envià un perit del dit organisme qui emeté el corresponent informe pericial, i es va acordar la incoació d'expedient sancionador a Construcciones Gial, SL, i Construcciones Impeco, SL, amb trasllat del corresponent plec de càrrecs.
  
Segon
  
Per part de l'instructor de l'expedient sancionador es dictà la proposta de resolució en la qual, entenent provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una sanció pecuniària de 501.000 pessetes, a cada un dels expedientats, així com l'ordre d'obres de reparació de les deficiències constructives.
  
Tercer
  
El cap del Servei Territorial d'Arquitectura i Habitatge dictà resolució en la qual, mantenint els fonaments de dret de la proposta, acordà la imposició d'una multa de 501.000 pessetes, a la constructora i promotora, així com la realització de les obres.
  
Quart
  
Contra la dita resolució interposa recurs ordinari el senyor José Giménez Ricarte, en representació de la mercantil Construcciones Gial, SL, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant per allò que s'ha disposat en l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que s'ha establit en el Decret 32/1998, de 31 de març, del Govern Valencià (DOGV núm. 3.218 de 6 d'abril).
  
Segon
  
Allò que s'ha disposat en els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
La mercantil recurrent sol·licita que s'anul·le la resolució per vulneració del procediment establit, ja que no s'ha dirigit, quan es tracta de deficiències, contra promotor, constructor i facultatius; per vulneració del dret fonamental de presumpció d'innocència i culpabilitat, ja que, Construcciones Gial, SL, es limità a la promoció de l'edifici, és l'execució material de la constructora Construcciones Impeco, SL, l'obligada a realitzar-les d'acord amb la normativa vigent, sense que s'haja demostrat que la recurrent siga la causant dels defectes denunciats; vulneració del principi de tipicitat perquè entén que, en cap cas, es pot considerar vici o defecte greu el despreniment dels taulells del sòl de la cuina; així com per vulneració del principi de proporcionalitat de la sanció imposada.
  
El recurs ha de ser desestimat ja que consten en l'expedient sengles informes pericials del perit del Servei Territorial d'Arquitectura i Habitatge de dates 3 de març i 21 de maig de 1998, en els quals es fa constar una vegada realitzades les inspeccions corresponents a l'habitatge del denunciant que: 1. S'ha produït el despreniment de taulells dels paviments ceràmics de cuina ... dels defectes constructius indicats en aquest informe es considera responsables el promotor i el constructor. En inspecció ocular es consideren greus els defectes constructius denunciats i referits en el punt 1 (Poden afectar a l'habitabilitat de l'habitatge). En el segon dels informes citats es manifesta que: «2. Les deficiències assenyalades en aquest (referit a l'informe de data 3 de març de 1998) considere que són degudes a una defectuosa execució, no a l'ús o al mal ús dels paviments de cuina?.
  
Segons el primer dels informes pericials es procedí a la tramitació de l'expedient sancionador, i s'incoa contra el constructor i el promotor per ser la causa de les deficiències una execució defectuosa a l'hora de posar els paviments a la cuina, la conseqüència de la qual ha sigut que els taulells s'han alçat afectant l'habitabilitat de l'habitatge.
  
En conseqüència, es configura la infracció tipificada en l'article 6.10 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, ja que són deficiències greus que afecten l'habitabilitat de l'habitatge, i imputables al promotor i al constructor per tractar-se d'execució defectuosa en aquest apartat de les obres. Quant a la sanció pecuniària s'ha imposat en el seu grau mínim per disposició legal establida en l'article 8.C de la dita llei. Per la qual cosa procedeix la confirmació de la resolució del servei territorial.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor José Giménez Ricarte, en representació de la mercantil Construcciones Gial, SL, contra la Resolució del Servei Territorial d'Arquitectura i Habitatge de València de data 22 d'octubre de 1998, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptats des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.